
Text rozhodnutia
Súd: Krajský súd Banská Bystrica Spisová značka: 43Cob/11/2012 Identifikačné číslo súdneho spisu: 6709207056 Dátum vydania rozhodnutia: 16. 05. 2012 Meno a priezvisko sudcu, VSÚ: JUDr. Drahomíra Dibdiaková ECLI: ECLI:SK:KSBB:2012:6709207056.3 Opravné uznesenie Krajský súd v Banskej Bystrici ako súd odvolací v právnej veci žalobcu C+K Consulting, spol. s r.o., Rybničná 40, 831 07 Bratislava, IČO: 36795216, zast. advokátom JUDr. PaedDr. Ivanom Pecníkom, PhD., MBA, advokátom, E. XXXX/XX, XXX XX C. proti žalovanému 1/ N. K., nar. XX.XX.XXXX, bytom A. XXXX/XX, XXX XX D., IČO: XXXXXXXX, žalovanému 2/ P.. S. N., nar. XX.XX.XXXX, bytom K. XXX, XXX XX K., IČO: XXXXXXXX a žalovanému 3/ O. N., nar. XX.XX.XXXX, bytom A. D. XXX/XX, XXX XX M., všetci zastúpení AK Ulianko & Holčík, s.r.o. so sídlom Nám. SNP 41, 960 01 Zvolen o zaplatenie 1.913,84 Eur s prísl. od žalovaného 1/, sumy 13.540,43 Eur s prísl. od žalovaného 2/ a sumy 20.846,25 Eur s prísl. od žalovanej 3/, o odvolaní žalovaných proti rozsudku Okresného súdu Zvolen č.k. 16Cb/87/2009-679, IČS: 6709207056 zo dňa 31.10.2011 jednohlasne takto r o z h o d o l : Rozsudok Krajského súdu v Banskej Bystrici č.k. 43Cob/11/2012 zo dňa 28.02.2012, ktorým potvrdil rozsudok Okresného súdu Zvolen č.k. 16Cb/87/2009-679, IČS: 6709207056 zo dňa 31.10.2011 v napadnutej časti tretej výrokovej vety o zaplatenie sumy 20.844,25 Eur voči žalovanej 3/ o p r a v u j e tak, že správne má znieť: Rozsudok Okresného súdu Zvolen č.k. 16Cb/87/2009-679, IČS: 6709207056 zo dňa 31.10.2011 v napadnutej časti tretej výrokovej vety o zaplatenie sumy 20.846,25 Eur žalovanou 3/ p o t v r d z u j e. Rozsudok Krajského súdu v Banskej Bystrici č.k. 43Cob/11/2012 zo dňa 28.02.2012, ktorým zmenil rozsudok v napadnutej časti tretej výrokovej vety v časti úroku z omeškania o p r a v u j e tak, že správne má znieť: V napadnutej časti tretej výrokovej vety, ktorou bola žalovaná 3/ zaviazaná k zaplateniu 18%-ného úroku z omeškania ročne m e n í tak, že žalovaná 3/ je povinná zaplatiť žalobcovi úrok z omeškania vo výške 9,75 % ročne zo sumy 20.846,25 Eur od 25.09.2009 do zaplatenia. Rozsudok Krajského súdu v Banskej Bystrici č.k. 43Cob/11/2012 zo dňa 28.02.2012 v odôvodnení rozhodnutia na str. 11 v druhom odseku 6. vety, v ktorom bola uvedená suma 846,25 Eur o p r a v u j e tak, že správne má byť uvedená suma 20.846,25 Eur. o d ô v o d n e n i e : Krajský súd v Banskej Bystrici rozsudkom č.k. 43Cob/11/2012 zo dňa 28.02.2012 potvrdil rozsudok Okresného súdu Zvolen v napadnutej časti tretej výrokovej vety, ktorou bola žalovaná 3/ zaviazaná k zaplateniu sumy 20.844,25 Eur a v časti o zaplatenie 18% úroku z o meškania ročne zmenil rozhodnutie súdu prvého stupňa tak, že žalovaná 3/ je povinná zaplatiť žalobcovi úrok z omeškania vo výške 9,75% ročne zo sumy 20.844,25 Eur od 25.09.2009 do zaplatenia. Pri písomnom vyhotovovaní rozsudku oboch výrokových viet, ktoré sa týkali žalovaného 3/ došlo k zrejmej pisárskej chybe v uvedení sumy, keď namiesto správnej sumy 20.846,25 Eur bola nesprávne uvedená suma 20.844,25 Eur. K rovnakej chybe došlo aj v odôvodnení rozhodnutia krajského súdu na str.11, druhý odsek 6. veta, v ktorej je uvedená namiesto sumy 20.846,25 Eur nesprávne suma 20. 846,25 Eur. Podľa § 211 ods. 2 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Podľa § 222 ods. 3 O.s.p. za podmienok § 164 môže odvolací súd nariadiť aj opravu napadnutého rozhodnutia. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 165 ods. 1 O.s.p. pokiaľ nemá odôvodnenie rozsudku podklad v zistení skutkového stavu, môže účastník pred tým, ako rozsudok nadobudne právoplatnosť, navrhnúť, aby odôvodnenie bolo opravené. Keďže k týmto zrejmým nesprávnostiam pri písaní súm došlo len zjavným zlyhaním pri mechanickej činnosti osoby, za účasti ktorej došlo k vyhotoveniu rozsudku a ktoré sú každému zrejmé zo vzájomných súvislostí vyplývajúcich zo spisu, zo žaloby, ako aj z napadnutého rozsudku okresného súdu, odvolací súd výrok a odôvodnenie rozhodnutia podľa § 164 a § 165 O.s.p. opravil. Poučenie: Proti tomuto rozhodnutiu nie je odvolanie prípustné.

